John Wick 3 Tref Plaaslike Teaters Dié Naweek! | Starburst Music
John Wick 3 Tref Plaaslike Teaters Dié Naweek!
Tuesday, May 14, 2019 - 14:28
Die derde John Wick-rolprent, deur regisseur Chad Stahelski, is aksiebelaai en intens en tref plaaslike teaters hierdie naweek! JOHN WICK: CHAPTER 3 – PARABELLUM word versprei deur Filmfinity (Edms) Bpk. en sal by plaaslike bioskope begin draai op 17 Mei 2019. Die film word in 2D, by IMAX en 4DX vertoon.
Swakopmund Atlanta Cinema
Johannesburg Century Cinemax
Bloemfontein Epic Northridge
Cape Town Minimax Cine 1/2
East London Movies@Hemmingway
Hermanus Whale Coast Theatre
Lusaka NM Arcades
Johannesburg NM Bedford
Umhlanga Rocks NM Cornubia
Johannesburg NM Emperors
Cape Town NM GrandWest
Johannesburg NM Hyde Park
Johannesburg NM Key West
Pretoria NM Mamelodi
Worcester NM Mountain Mill
Pretoria NM Park View
Welkom NM The Strip
Johannesburg NM Trade Route Mall
Cape Town NM V&A Waterfront
Roodepoort NM Westgate
Pretoria NM Woodlands
In die derde aflewering van hierdie adrenalienbelaaide rolprentreeks, is Keanu Reeves terug as die berugte super-sluipmoordenaar John Wick. Aan die einde van John Wick: Chapter 2, was hy nie in die beste toestand nie. “Die derde hoofstuk volg letterlik op die tweede een en begin met John Wick wat vlug vir sy lewe,” sê Reeves, wat deur intensiewe vegopleiding gegaan het om sy tonele so realisties as moontlik te laat lyk. “Van daar af, gaan dinge woes!”
Daar is al oor die jare baie flieks gemaak van mans met gewere, wat wraak wil neem of moet vlug vir hulle lewens. Maar voor John Wick, was hierdie ouens maar redelik gewoon.
Selfs die titel, JOHN WICK: CHAPTER 3 – PARABELLUM, getuig van die slagting wat gaan volg. Die sub-titel is afkomstig van die Latynse gesegde - Si vis pacem, para bellum, wat beteken: “As jy vrede wil hê, maak gereed vir oorlog”... en blykbaar is dit presies wat kykers gaan kry!
Daar is glad nie teruggehou met dié aksieprent nie en Stahelski meen dat kykers van die eerste twee flieks nog niks gesien het nie. “Hierdie rolprent lewer nog meer lyke en geweld op as die vorige een,” verklap hy.
Volgens Stahelski sluit die fliek perde, honde, katte, ’n kraai, ’n swerm voëls, gewere en ninjas in. Basies dus net nog ’n dag op kantoor vir Wick.
Buiten vir die vreemde versameling diere – John Wick is nie verniet een van die grootskerm se bekendste hondeliefhebbers en –beskermers nie – is Reeves beslis ook nie alleen in die nuwe trilogie nie. Laurence Fishburne, Ian McShane en Lance Reddick is almal terug in hulle onderskeie rolle as The Bowery King, Continental Hotel-eienaar Winston en die Continental-portier Charon.
Daar is ook nie ’n tekort aan nuwe sluipmoordenaars op Wick se spoor nie, met Mark Dacascos as Zero en Jason Mantzoukas in die rol van Tick Tock Man.
Anjelica Huston sluit ook by die rolprent aan as The Director, wat nou saam met The Adjudicator (Asia Kate Dillon) werk. Hulle is deel van die The High Table en is nie beïndruk dat Wick een van hulle eie vermoor het in Chapter 2 nie.
Die mees opwindende toevoeging tot die film, is beslis Halle Berry in die rol van Sofia, ’n mede-huurmodenaar en Wick se vriend, wat alles in die stryd werp om hom te help ontsnap uit New York uit.
Kyk die lokprent hier: https://www.youtube.com/watch?v=M7XM597XO94
Vir meer inligting oor JOHN WICK: CHAPTER 3 – PARABELLUM, insluitend die amptelike lokprent, hou ons https://www.facebook.com/nutsaboutmovies dop of volg ons op Twitter by @NutsAboutMovies en gebruik die hutsmerk #JohnWick3_SA om oor die fliek te gesels.
John Wick 3 To Hit Local Cinemas This Weekend!
Even the full title, JOHN WICK: CHAPTER 3 – PARABELLUM, hints at the carnage in store. The subtitle derives from the Latin phrase Si vis pacem, para bellum, meaning, “If you want peace, prepare for war.” And, apparently, it’s war we shall have.